  Майя Бывальцева 1-тӥ толшоре 9 часын Ижкарысь Свято-Михайловской соборын праздниклы сӥзем литургия ортчоз. Сое нуоз митрополит Викторин. Со сярысь ивортэ Ижкарысь но Удмуртиысь епархилэн пресс-службаез. Митрополит Викторин верамъя, 1-тӥ толшоре ӵукна службаез ортчытон сярысь малпанэз солэн кемалась кылдӥз ни. 2000-тӥ аръёсысен кылдӥзы «ӝӧк сьӧрысь потыса, храмъёсы лыктыны мылкыд карись адямиос». «Табере 1-тӥ толшоре вӧсяськыны лыктӥсь адямиос арысь аре тросгес но тросгес луо», — пусйиз митрополит. Ватсалом, праздниклы сӥзем службаос Удмуртиысь ваньмаз храмъёсын ортчозы. Вуись арын 1-тӥ толшор арнянуналлы тупа бере, православнойёс со нуналэ Христослэсь Улӟемзэ тодэ ваё. Тегъёс: Мерлык МитрополитВикторин Православие Удмуртия вӧсьлык Выльар  